cyanic-selkie/wikianc huggingface dataset:
Redemption
Ray Alder fra Fates Warning var med som produsent på det første selvtitulerte musikkalbumet i 2003, og deltok også som gjestevokalist på albumet. Da vokalist Rick Mythiasin forlot bandet takket Adler ja til å erstatte ham, og han var vokalist inntil 2016. Da ble Tom S. Englund fra Evergrey ny vokalist.
Bandet var oppvarmingsband for Dream Theater på U.S. Systematic Chaos Tour.
Antonio Ciano
Antonio Ciano (født 9. april 1981) er en italiensk judoka, som konkurrerer i vektklassen -81 kilo. Han ble tatt ut til å representere Italia under Sommer-OL 2012 i London, der han røk ut i andre runde.
Amund Maaruds diskografi
Amund Maaruds diskografi er en oversikt over Amund Maaruds plateutgivelser fra 1993.
Skyting under Sommer-OL 2016 – 50 m rifle, helmatch menn
50 meter rifle, helmatch menn under Sommer-OL 2016 fant sted på Centro Olímpico de Tiro i Rio de Janeiro den 11. august. Øvelsen var todelt: først ble det skutt en innledende kvalifiseringsomgang, og deretter en finale. I kvalifiseringen skjøt hver skytter 40 skudd med salongrifle i hver av de 3 stillingene stående, knestående og liggende skytestilling. De 8 beste etter kvalifiseringen gikk videre til en finaleskyting som besto av opptil 45 skudd, alle stående. Ole-Kristian Bryhn og Odd Arne Brekne var norske deltakere. Bryhn kvalifiserte seg til finalen som 3. beste, og endte på 8.-plass i finalen. Brekne ble nr. 13 i kvalifiseringen og kvalifiserte seg ikke til finalen. Det var 44 deltakere i kvalifiseringen.
Rekorder
Før lekene var dette verdens- og olympiske rekorder:
Kvalifisering
Q = Kvalifisert til finale OR = Olympisk Rekord
Kouami Sacha Denanyoh
Kouami Sacha Denanyoh (født 29. september 1979) er en togolesisk judoka, som konkurrerer i vektklassen -81 kilo. Han ble tatt ut til å representere Togo under Sommer-OL 2012 i London, der han røk ut i andre runde.
VM i banesykling 1922
VM i banesykling 1922 (verdensmesterskapet i banesykling) ble arrangert i Liverpool i Storbritannia i 1922.
Statsmann
Statsmann er en person som har hatt en framtredende og innflytelsesrik stilling i ledelsen av en stat, enten det dreier seg om en politiker, særlig stats- og regjeringssjef, eller en embetsmann, eksempelvis en diplomat. Begrepet stammer fra det sekstende århundre med det franske uttrykket homme d'état. Vedkommende regnes som særlig innsiktsfull og dyktig i sin gjerning, gjerne over lengre tid. For politikere benyttes betegnelsen særlig om dyktige eller viktige rikspolitikere, som har markert seg i større og viktige saker.
Statsmann kan også benyttes som en hedersbetegnelse for en eldre politiker, som har hatt særlig betydelig eller langvarig betydning. Eldre statsmann (fra engelsk: elder statesman) er et uttrykk som blir brukt om enkelte mannlige politiske ledere som har gitt seg med aktivt politisk arbeid. Uttrykket er hovedsakelig positivt ladet, og betegner en person som blir sett på med stor respekt, som en moralsk og politisk autoritet, gjerne som en samlende figur. Ofte blir slike personer sett på med større respekt etter at de har sluttet som aktive politikere, enn de ble da de var aktive. Som ikke aktive politikere kan de gi råd på et friere grunnlag enn de kunne som aktive politikere. Uttrykket kan også brukes i overført betydning om ledere også utenfor politikken, som nyter stor respekt etter at de har pensjonert seg fra det som har vært hovedyrket deres. Eksempler på personer som ofte blir sett på som eldre statsmenn er Kåre Willoch og Nelson Mandela.
Panamerikansk mesterskap i landhockey for menn
Panamerikansk mesterskap i landhockey for menn ble arrangert første gang i 2000 på Cuba, og blir arrangert hvert fjerde år.
Mesterskapet blir arrangert av Pan American Hockey Federation.
Baudhayanasutraene
Baudhayanasūtraene er en gruppe vediske sanskrittekster som omhandler dharma, daglige ritualer, matematikk, etc. De hører til Taittiriyashakha, en grein av krishna yajurveda, og ble samlet fra det 8. til det 7. århundre f.Kr.
De består av seks telser:
Baudhāyana Śulbasûtra inneholder flere tidlige matematiske resultater, deriblant en tilnærmelse av kvadratroten av 2 og en versjon av Pythagoras’ læresetning
Red Sparrow
Boken ble filmatisert i 2017.
Handling
Dominika Egorova (som går under kallenavnet «Red Sparrow») var en tidligere russisk ballerina, som blir tvunget av onkelen sin til å gjennomgå spionasje-opplæring for den russiske regjeringen ved Sparrow School - hvor folk blir opplært til å forføre målene sine.
Andre viktige karakterer er Marble, en russisk dobbeltagent som i all hemmelighet sender etterretning til CIA. Samt Nate Nash, en offiser i CIA som forsøker å rekruttere og håndtere etterretningsagenter på vegne av byrået.
You Are the One
You Are the One er en EP med a-ha, utgitt i 1988.
Kelsey Grammer
Allen Kelsey Grammer (født 1955) er en amerikansk skuespiller og produsent kjent fra rollen som Frasier Crane i komiseriene Cheers og Frasier. Han har også stemmen til tegnefilmfiguren Sideshow Bob i den animerte TV-serien The Simpsons. Han hadde hovedrollen i komiserien Back to You (2007–2008) og dramaserien The Last Tycoon (2016), samt en fast rolle i krimserien Proven Innocent (2019).
Grammer har som skuespiller medvirket i over 120 film- og tv-produksjoner.
Han TV-debuterte i 1979 og filmdebuterte i 1992.
Han har også vært virksom som regissør, blant annet for flere episoder av Frasier. I tillegg har han vært produsent for flere kjente amerikanske TV-serier, deriblant Frasier og Medium.
Priser og utmerkelser
Han har vunnet fire Emmy-priser for sin rolle som Frasier Crane, og en for sin rolle (stemme) som Sideshow Bob. Han har også vunnet to Golden Globes (begge for rollen som Frasier Crane).
I 2001 fikk han en stjerne på Hollywood Walk of Fame.
Bakgrunn
Grammer ble født på Saint Thomas på De amerikanske Jomfruøyer. Hans familie er blitt sagt å være forfulgt av tragedier. I 1968 ble hans far drept like utenfor sitt hjem og i 1975 ble hans søster drept etter først å ha blitt bortført. I 1980 ble hans halvbror drept av en hai.
Grimsa
Grimsa er en fjellelv som springer ut i Rondane, i Dovre kommune og munner ut i Folla ved Grimsbu i Folldal kommune.
Elva renner rolig med jevnt fall gjennom den naturskjønne Grimsdalen, et fjellparti preget av avrundede fjellformasjoner og rik fjellflora.
I de nedre delene av elveforløpet meandrer Grimsa dypt nedskåret i Grimsmoen, Sør-Norges største sammenhengende grus- og sandavsetning.
Elva er kalkrik og produktiv på insekter og annen fiskenæring.
Vassdraget ble i 1986 vernet mot kraftutbygging i Verneplan III for vassdrag.
Ivar Møller
Ivar Møller (født 7. mai 1915, død 13. november 2008) fra Mandal var en norsk motstandsmann og radiotelegrafist under andre verdenskrig. Møller var utdannet baker, og seilte som stuert i utenriksfart før krigen brøt ut. Han mislyktes i første omgang med å komme seg over til Storbritannia sjøveien, men lyktes i å komme over svenskegrensen og mønstret på kvarstadbåten MT «B.P. Newton» i Göteborg. Dette var en av de to båtene som kom seg over til Skottland.
Han ble så vervet som agent i Secret Intelligence Service (SIS) og fikk trening som radiotelegrafist og soldat. Det første oppdraget i det okkuperte Norge var Operasjon Cygnus sommeren 1943 hvor Møller sammen med Dagfinn Ulriksen rapporterte om skipstrafikken fra basen på Skorpa og Lille Batalden. De holdt på fra september til mai året etter, da de ble hentet av en MTB og brakt tilbake til Shetland. Samme året kom de tilbake til Norge og Florø-traktene i forbindelse med Operasjon Gaupe, hvor de rapporterte om skipstrafikken fra Stavenesodden. Denne operasjonen varte i syv måneder. Møller skrev i 1999 bok om krigsopplevelsene sammen med Gustav Valand.
Etter krigen seilte Møller både i utenriksfart og hvalfangst før han giftet seg og startet delikatesseforretning og spisested i hjembyen.
Kwale fylke
Kwale fylke er ett av 47 fylker (counties) i Kenya. Hovedstaden er Kwale by, mens Ukunda er den største byen. Kwale har fylkesnummer 2. Fylket hadde nær 650 000 innbyggere ved folketellingen i 2009. Kwale er stort sett et innlandsfylke, men har kystlije sør for Mombasa.
Boas Munyonga
Boas Munyonga (født 15. desember 1987) er en zambisk judoka, som konkurrerer i vektklassen -81 kilo. Han ble tatt ut til å representere Zambia i sommer-OL i London, der han ble slått ut i andre runde.
Harkestad (etternavn)
Personer med navnet Harkestad:
Cubas kommunistparti
CKP drives etter prinsippene for demokratisk sentralisme, et styringssystem oppfunnet av den russiske marxisten Vladimir Lenin. Demokratisk sentralisme innebærer ifølge partiet demokratisk og åpen diskusjon om politikk før iverksettelsen. Deretter må alle uansett oppfatning bli med på iverksettelsen av partiets beslutning. Sentralisme betyr at partiet må etterfølge sentralkomiteen, og at partimedlemmer og lavere nivåer må støtte opp om partiledelsens vedtak. Dette innebærer at partiet styres ovenfra. For eksempel avgjøres utvelgelsen av kandidater til valg på lavere nivåer, av nivået over.
Partiets høyeste organ er kongressen. Mellom partikongressene er sentralkomiteen partiets høyeste organ. Siden sentralkomiteen normalt innkalles til kun ett møte per år, er dens oppgaver delegert til politbyrået og sekretariat, som innkalles til møter mer regelmessig. CKPs høyeste embete er partiets førstesekretær. Dagens partileder er Miguel Díaz-Canel. Han ble valgt etter partiets 8. nasjonalkongress avholdt i april 2021.
CKP arbeider offisielt for opprettelsen av et kommunistisk samfunn og deltar på møtene til Den internasjonale sammenkomsten av kommunist- og arbeiderpartier. Partiets ideologi er ifølge partiets egen vedtekter, marxisme, leninisme, martísme og fidelisme. De siste årene har CKP anerkjent privat eiendomsrett og private foretak i økonomien, men er fortsatt imot akkumuleringen av kapital i private hender som produserer samfunnsulikheter. Planøkonomien etablert under Fidel Castro er intakt selv om rundt 40 prosent av cubanere jobber i den ikke-statlige sektore.
Siden kommunismens sammenbrudd i Øst-Europa i 1989-1990 og Sovjetunionens oppløsning i 1991 har CKP prioritert å forbedre og styrke sitt forhold til de statsbærende partiene i de gjenværende sosialistiske statene, men også revolusjonære bevegelser i Latin-Amerika som den ledet av Hugo Chávez. CKP fortsetter å opprettholde og å opprette nye, partiforhold med ikke-styrende kommunistpartier rundt om i verden. Samtidig arbeider partiet med å etablere forbindelser med ikke-kommunistiske partier, særlig med regjerende partier i ettpartistater (uansett ideologi) og latinamerikanske sosialdemokratiske partier.
Sosialistisk humanisme
Guevaras syn har hatt stor innflytelse på partiets tankesett. Det er de i partiet som hevder at bruk av materielle insentiver er nødvendig for å produsere nok rikdom slik at alle cubanere får tilstrekkelig mat, helsehjelp, utdanning, transport og sosiale tjenester. På den andre siden argumenteres det med at slike ordninger vil negativt påvirke vugge-til-grav velferdssosialismen de etterspør uten samtidig eller forutgående utvikling av den nye moralen. De hevder i likhet med Guevara at materielle insentiver forsterker individualismen og vil uunngåelig føre til at ulikkhetene øker som igjen gjør det umulig å bygge et sosialistisk samfunn. Guevaras standpunkter ble fremmet av Fidel Castro etter at han forlot Cuba i 1965. Fidel Castro var en kraftig forkjemper for en ny cubansk moral, og henviste til Guevaras navn når han argumenterte imot grådighet og egoisme. Han ville ved flere anledninger iverksette reformer for å gjenoprette det han anså som en «riktigere» balanse mellom materielle og moralske insentiver. I 1986 iverksatte partiet flere reformer som stengte blant annet ned bondemarkeder og reformerte landets produksjonsprosess. Fidel Castro rasjonaliserte tiltakene ved å si «Det er noen som tror at sosialisme kan skje uten politisk arbeid.... Jeg tror at problemene må løses moralsk, verdig og med prinsipper.»
Marked og privat eierskap
Raúl Castro fortalte den 6. partikongressen at Cubas økonomi skulle organiseres etter det sosialistiske prinsippet «Fra enhver etter evne, til enhver etter behov» I senere tid har han også formidlet at markedsregler som tilbud og etterspørsel ikke er i strid med en planøkonomi. Han hevdet at Kina og Vietnam var bevis på nettopp dette, men formidlet at Cuba ville ikke gjennomgå den samme prosessen. Hensikten med de økonomiske endringene under hans styre var å «oppdatere» samfunnsmodellen–revolusjonen grunnleggende mål skulle forbli uendret. Likevel har synet på plan og marked endret seg som man blant annet ser med lovliggjøringen av privat eiendom i 2019 grunnloven.
Flere innenfor kommunistpartiet har formidlet bekymring av legalisering av privat eierskap vil medføre en kapitalistisk restaurasjon. Raúl Castro har reagert med å forsikre at dette ikke er tilfellet.
Antirasistisk arbeid og rasismehåndtering
Etter revolusjonen kombinerte den revolusjonære ledelsen sosialisme med ideen om raseharmoni. Dette ble et formidabelt ledd i revolusjonen partiets ideologi. Ved å fremme et samfunnsetos mot rasediskriminering, reduksjon av klasseforskjeller og ved å erklære rasismens æra på Cuba som slutt presterte Fidel Castro å gjøre støtte for revolusjonen som synonymt med anti-rasisme. Dette ble videre styrket av partiets ideologi som omfavnet mangfold. Likevel sto det sistnevnte i motsetning til den marxist-leninistiske forståelse om nasjonal identitet.
Det var Sosialistisk Folkeparti (SFP) som først tok opp rasisme på dagsorden i etterkant av revolusjonen. SFP formidlet at dette måtte bli den nye regjerings hovedprioritet i de første årene siden rasisme var såpass utbredt. Fidel Castro kom med sin første uttalelse på tema i mars 1959; «Av alle former for rasediskriminering er det verste det å begrense svarte cubanere tilgang til jobber. Det er sant at i noen sektorer i landet vårt eksisterer den skammelige praksisen med å ekskludere svarte fra jobber.» Han påpekte videre at han ånså det som en form for kriminalitet å eksludere afro-cubanere fra arbeidsmarkedet. Perioden som etterfulgte ble preget av retorikk som angrep landets rasistiske fortid samtidig som den fremmet et budskap om en fremtid med likhet og en slutt på all form for diskriminering. Anti-rasisme ble til en av kjernebjelkene i revolusjonen. Fidel Castros budskap tok ikke kun for seg slutten på systematisk rasisme, men også ideen om det nye menneske som var fri for personlige fordommer.
På revolusjonens andre jubileum erklærte Fidel Castro rasisme som løst på Cuba; «Revolusjonen var i stand til å gjøre unna med fordommer, med urettferdig og grusom diskriminering. Revolusjonen var i stand til å skape håp; å vekke i sovende mennesker de edleste mål og idealer.» Fra den tid utover ble rasisme ansett som et historisk fenomen i politiske uttalelser eller som et fenomen som gjaldt andre land. Mye tyder på at dette ikke stemte og rasisme, spesielt rettet mot afro-cubanere, enda var et utbredt fenomen i samfunnet. Fraværet av rase som et tema ble institusjonalisert på Cuba. Det ble forbudt å organisere, skrive om og diskutere rase på Cuba på en formell eller offentlig måte. Som et resultat av dette ble hvordan man forholdte seg til rase endret fullstendig. Det ble ikke lenger akseptabelt å bekrefte ens egen rase, delta i afro-cubansk kulturell og religiøs praksis, eller oppfatte rase som å ha noe forbindelse til forhold, muligheter eller opplevd opplevelse. Rase ble fjernet fra landets historiske tradisjon gjennom utdanning og kontroll av informasjon der foreninger, publikasjoner og organisasjoner som eksisterte for å bekrefte en separat svart afro-cubansk identitet og for å bringe oppmerksomhet til rasisme eller gi en stemme til et marginalisert samfunn ble knust. Enkeltmennesker og organisasjoner som fremmet en separat afro-cubansk identitet ble anklagd for rasisme av myndighetene. Et ofte brukt argument var at dette bidro til å splitte den nasjonale enheten. Samfunnsviter Danielle Clealand Pilar skriver at Føderasjonen for cubanske kvinner fikk organisere seg uten motstand fra myndighetene og fikk mulighet til å ta opp kvinneundertrykkelse og sjævinistiske holdninger rettet mot kvinner.
Partiets stillhet rundt rasisme tok slutt på den 3. partikongressen i 1981. Fidel Castro innrømte at flere tiltak måtte til for å løse utfordringene afro-cubanere og andre minoriteter opplevde. Etter det kom det en ny stillhet rundt rasespørsmål og rasisme. Sovjetunionens sammenbrudd og «Den spesielle perioden i fredstid» medførte at partiet anerkjente flere raseutfordringer enn tidligere. I 2000 anerkjente Fidel Castro at revolusjonen hadde begått feil når det gjaldt rasespørsmål; «Jeg hevder ikke at landet vårt er en perfekt modell av likhet og rettferdighet. I begynnelsen trodde vi at når vi hadde etablert full likhet for loven, fullstendig intoleranse for seksuell diskriminering når det gjelder kvinner og rasediskriminering for etniske minoriteter, ville disse fenomenene forsvinne fra samfunnet vårt. Det gikk litt tid før vi oppdaget at marginalisering og rasediskriminering ikke er ting man blir kvitt med en lov eller til og med med 10 lover, og vi har ikke klart å eliminere dem fullstendig, selv på 40 år» Videre innrømte Fidel Castro at mye av fattigdommen afro-cubanere hadde opplevd hadde gått i arv «Vi oppdaget imidlertid at etterkommerne til slaver som hadde bodd i slavekvartaler var de fattigste og fortsatte å leve, etter den antatte avskaffelsen av slaveriet, i de fattigste husholdningene». Raúl Castro kritiserte partiets tidligere holdninger til rasisme i 2011, og formidlet at «Saker som disse, som definerer fremtiden, skal aldri gå tilbake til bli styrt av spontanitet, men snarere via framsyn og den faste politisk intensjon om å bevare og perfeksjonere sosialismen på Cuba.» Partiet fulgte opp uttalelsen med å velge den mest representative sentralkomiten, ministerrådet og statsrådet i landets historie.
William Colepaugh
William Curtis Colepaugh (født 25. mars 1918 i Niantic i Connecticut i USA, død 16. mars 2005) var en amerikaner som, etter sin dimittering i 1943 fra US Naval Reserve ("god service", ifølge offisielle rapporter) hoppet av til Nazi - Tyskland i 1944. Som matros på et amerikansk handelsskip som anløp Lisboa, meldte Colepaugh til det tyske konsulat. Colepaugh hadde gått på Admiral Farragut Academy i Pine Beach, New Jersey.
Hemmelig agent
Colepaugh fikk omfattende skytevåpen- og spionasjetrening på en spionskole i det tysk-okkuperte Haag. Han snakket nesten ikke tysk. . Sammen med den tyske agenten Erich Gimpel, ble han fraktet tilbake til USA i en ubåt, U-1230 og landsatt på Hancock Pint i Gulf of Maine den 29. november 1944. Deres misjon, Operasjon Elster var å samle teknisk informasjon om den Allierte krigsindudstrien og sende det tilbake til Tyskland ved hjelp av en radio de var forventet å skulle bygge.
Sammen fant Colepaugh og Gimpel sin vei til Boston og deretter med tog til New York. Lenge før Colepaugh hadde begynt oppdraget tok han 48 000 (653 000 dollar i dag) av den valuta som de hadde brakt med seg og tilbragte en måned med festing og turing med lokale kvinner. Etter å ha brukt 1 500 dollar (20 400 i dag) på mindre enn en måned, besøkte Colepaugh en gammel skolekamerat og ba om hjelp til å melde seg til FBI i håp om å få immunitet. FBI var allerede på let etter de to tyske agenter etter senkingen av et kanadisk skipet noen få kilometer fra Maine-kysten (som viste at en ubåt hadde vært i nærheten) og fått rapporter om mistenkelige observasjoner fra lokale innbyggere. FBI avhørte Colepaugh, som gjorde det mulig for dem å spore opp Gimpel.
Etter å ha blitt tatt, ble begge overlevert til amerikanske militære myndigheter etter oppdrag fra USAs justisminister. I februar 1945 ble de stilt for en militær domstol, anklaget for konspirasjon og brudd på 82. artikkel i Krigsloven. De ble funnet skyldig og dømt til å bli hengt, men dette ble senere omgjort til livsvarig fengsel av President Harry Truman. Gimpel ble løslatt i 1955; Colepaugh ble prøveløslatt i 1960.
Siste år
Etter sin løslatelse flyttet Colepaugh til King of Prussia, Pennsylvania, i nærheten av Philadelphia, hvor han jobbet i et trykkeri. Han fikk senere en liten bedrift som solgte skap, skrivebord og andre kontormøbler han hadde lært å bygge i fengsel. Han giftet seg og deltok i sosiale aktiviteter, var frivillig med i speiderbevegelsen og ble medlem av Rotary.
Operasjon Cartoon
Operasjon
Raiderne ble fraktet til Stord med syv av Sjøforsvarets motortorpedobåter av 30. MTB Flotilla. Målet deres var å ødelegge svovelkisgruven på øya. Ved ankomst ble halvparten av kommandosoldatene satt i land ved Sagvåg kai og engasjerte tyske forsvarsstillinger, mens resten ble satt i land på andre siden av bukta. Kommandosoldatene som fraktet 23 kg med eksplosiver nådde svovelkisgruven som var 3,2 km unna etter tjuefem minutter. Sprengladningene satte Stordø Kisgruber ut av drift i ett år. Da de dro, angrep torpedobåtene et tysk dampskip som de lot synke. Kommandoene tok tre tyske krigsfanger, papirer og utstyr, for tapet av en drept kommandosoldat, to kommandosoldater og åtte sjømenn skadet.
Etterspill
Admiral John Tovey uttalte at «hele operasjonen var like kredittverdig som den var hyggelig for nordmennene som gjennomførte den.»
VM i banesykling 1923
VM i banesykling 1923 (verdensmesterskapet i banesykling) ble arrangert i Zürich i Sveits i 1923.
Tudor Dumitru Savu
Tudor Dumitru Savu (født 1. februar 1954 i Râmnicu Vâlcea, død 19. oktober 2000 i Cluj) var en rumensk forfatter.
Biografi
Han studerte filologi ved Universitetet i Cluj, arbeidet deretter først som lærer på landet før han ble ansatt i tidsskriftet Tribuna i Cluj. Senere ble han direktør i Den rumenske kringastingens Cluj-avdeling og forsker ved Cluj-avdelingen av Det rumenske akademiets «Sextil Pușcariu»-institutt for lingvistikk og litteraturhistorie.
Han var gift med Cătălina, som han hadde en sønn med, Șerban, som er kunstmaler.
Olav Audunssøn i Hestviken
Olav Audunssøn i Hestviken er en roman i to bind av Sigrid Undset: Olav Audunssøn i Hestviken som utkom i 1925, etterfulgt av Olav Audunssøn og hans børn i 1927. Sammen med Kristin Lavransdatter dannet tobindsverket om Olav Audunssøn grunnlaget for at Sigrid Undset fikk Nobelprisen i litteratur i 1928, tildelt henne «spesielt for hennes mektige beskrivelser av livet i Norden i middelalderen».
Det er første bok i tobindsverket om Olav Audunssøn som hele livet fører kampen mellom egen vilje og Guds lov. Handlingen foregår rundt Oslofjorden på slutten av 1200-tallet og begynnelsen av 1300-tallet. Olavs sjelekvaler dreier seg om de allmenngyldige og menneskelige emnene; om forholdet mellom begjær og kjærlighet, ektemann og hustru, foreldre og barn. Fortellingen om den unge Olav og Ingunns reise til Hamar der de oppdager hverandre som mann og kvinne, er en vakker kjærlighetshistorie. Men alt har sin pris, og mørke krefter driver inn i Olavs sinn og gjerning.
Bøkene er skrevet umiddelbart etter at Undset konverterte til katolisismen. De presenterer da også et tema som er klassisk innenfor kristen etikk. Hovedpersonen, Olav Audunssøn, er en tragisk skikkelse. Han er en oppriktig og from mann som føler seg utstøtt og fordømt for en ungdomssynd: Han drepte mannen som var far til hans festemø Ingunns sønn, men han skrifter og soner aldri sin skyld. Som tiden går, blir det umulig for ham å tilstå drapet, uten å samtidig forråde sin elskede hustru og ødelegge hennes gode navn og rykte; og samtidig kunngjøre at hennes sønn og eneste barn ikke er Olavs.
Olav Audunssøn og hans barn er andre boken i tobindsverket om Olav, der han fortsetter sin kamp for å forstå livet og de sterke kreftene som driver menneskene. Selv om Olav ønsker å leve et godt og riktig liv, floker det seg til for ham, og kampen mellom egen vilje og Guds lov blir sterk og farlig. Først bortforklarer Olav sin egen skyld og klandrer Gud og omgivelsene for de ulykker som skjer, og for at hans gjerninger gjenspeiles i barnas skjebner. Men til slutt innser han eget behov for tilgivelse, skrifte og botsgang.
Odd Eidem bilte en gang med Sigrid Undset over Ringsakerhøyden. Han stanset ved Siljuåsgårdene, der Ingunn satte bort barnet sitt. Undset gikk ut av bilen og stilte seg ved skigarden. Hun hadde aldri vært på stedet før, og nå stirret hun ned på gårdene som lå der svarte i den lyse sommernatten, og sa lavt: «Ja, her kom hun, Ingunn.»
Panamerikansk mesterskap i landhockey for kvinner
Panamerikansk mesterskap i landhockey for kvinner ble arrangert første gang i 2001 på Jamaica, og blir arrangert hvert fjerde år.
Mesterskapet blir arrangert av Pan American Hockey Federation.
The Matrix Resurrections
The Matrix Resurrections er oppfølger til den tredje og siste filmen i Matrix-trilogien, The Matrix Revolutions (2003).
Handling
Tjue år etter hendelsene i The Matrix Revolutions lever Neo et tilsynelatende vanlig liv under sin opprinnelige identitet som Thomas A. Anderson i San Francisco. Han møter en terapeut som foreskriver ham blå piller for å motvirke de merkelige og unaturlige tingene han av og til får et glimt av.
Neo møter også en kvinne som ser ut til å være Trinity fra de tidligere episodene, men ingen av dem gjenkjenner hverandre. Men når en ny versjon av «Morpheus» tilbyr Neo den røde pillen og åpner tankene hans for Matrix-verdenen, som har blitt farligere i årene etter Smith-infeksjonen, slutter Neo seg til en gruppe opprørere for å slåss mot en ny fiende.
Sigurd Lamark
Sigurd Lamark (født 8. februar 1992) er en norsk musiker og låtskriver fra Bodø. Som artist bruker han gjerne bare etternavnet. Lamark vokste opp som en del av det gryende musikkmiljøet i Bodø, og spilte som ungdom i bandet I has a bucket! Han har vært tett knyttet til miljøet rundt Kulturhuset Gimle og X Rockeklubb. Lamark albumdebuterte som soloartist i 2014 med God nok grunn, et album som fikk gode kritikker.
Lamark har opptredt på festivaler som Parkenfestivalen, Trænafestivalen og nå nedlagte Hovefestivalen.
Lamark har samarbeidet med blant andre Petter og Kristoffer Unstad fra Kråkesølv, rapperen RSP og produsent Matias Tellez.
Salona
Salona var en gammel by grunnlagt av den illyriske folkestammen dalmatierne. Byen lå nær det som nå er Solin og Split i dagens Dalmatia i sørlige Kroatia.
Etter at romerne hadde beseiret illyrerne og inntatt bosetningen ble Salona den romerske provinsen Dalmatias hovedstad. Byen ble ødelagt av avarene og slaverne i år 614 og senere nok en gang i 634.
Crying In the Rain (a-ha-EP)
Crying In the Rain er en EP med a-ha, utgitt i 1990.
Lamark
Lamark kan vise til:
Acanthostepheia
Acanthostepheia er en av 47 slekter av bunnlevende krepsdyr innenfor Oedicerotidae-familien som er plassert direkte (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr med relativt sett små øyne. De har stor egenbevegelse langs bunn, til forskjell fra de planktonisk frittsvevende og relativt mer storøyde artene i Hyperiidea-ordenen.
Gruppens taksonomi
Gruppen har, i likhet med hele Gammaridea-ordenen, gjennomgått en betydelig revisjon av sin systematiske plassering og sammensetning. Taksonomien til krepsdyrene er generelt komplisert og usikker. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Black Nazarene
Black Nazarene (spansk: El Nazareno Negro, Nuestro Padre Jesús Nazareno, tagalog: Poóng Itím na Nazareno, Hesus Nazareno ) er en stor og mørk kristusstatue i mannsstørrelse som er fokus for en stor katolsk prosesjon den 9. januar hvert år i Manila. Prosesjonen foretas rundt om i gatene fra Luneta Park i Manila sentrum til og rundt i bydelen Quiapo og frem til Quiapo-kirken, der statuen oppbevares.
Fiest of the Black Nazarene er en meget stor religiøs fest på Filippinene. Hundretusener til over en million barføtte troende deltar - i 2018 var det om lag 20 millioner. Prosesjonen gjenskaper figurens Traslación (overføring) i 1787, til kirken i Quiapo fra sin opprinnelige helligdom i den sentrale bydel Intramuros. Prosesjonen kan ta meget lang tid, med folkemengder som trenges frem og rtilbake slik at alle skal kunne komme nær nok til å berøre statuen. Det hele kan pågå hele dagen; i 2017 varte prosesjonen i 22 timer.
Den svarte nazarener-figuren ble laget av en eller flere ukjente aztekiske kunstnere i Mexico. Den første gruppe av augustinere som reiste fra Acapulco i Mexico til Filippinene med en Manila-galleon, hadde den med seg. De ankom den 3. mai 1606.
Den svarte fremtoningen skyldes antagelig at det brøt ut en brann rundt den under overfarten over Stillehavet. Senere er svartfargen blitt vedlikeholdt.
VM i banesykling 1924
VM i banesykling 1924 (verdensmesterskapet i banesykling) ble arrangert i Paris i Frankrike i 1924.
Boy Genius Report
Boy Genius Report (BGR) er en teknologinettside som publiserer artikler om forbrukerelektronikk, underholdning, videospill og vitenskap. Den ble grunnlagt i 2006 av «Boy Genius». 27. april 2010 ble nettsiden kjøpt opp av Penske Media Corporation.
Minor Planet Center
The Minor Planet Center (MPC) er et senter ansvarlig for navngivingen av mindre himmellegemer i solsystemet, slik som småplaneter, kometer og måne (sammen med Central Bureau for Astronomical Telegrams. Minor Planet Center arbeider ved Smithsonian Astrophysical Laboratory og er en del av Den internasjonale astronomiske union med statlig støtte fra NASA.
Anton Hamil Mysen
Anton Hamil Olsen Mysen (1861–1939) var en norsk sagbrukseier og politiker. Han var Mysens første ordfører 1920–1937 og eier av Nordre Mysen gård. I 1912 ble han valgt til vararepresentant til Stortinget for Venstre. Han var sagbrukseier og eide blant annet Kulevannsaga og andre områder i Trømborgfjella. I 1903 avga han tomt for Mysen kirke og bekostet byggingen.
Det sies at kan hogde skogen, brukte tømmeret og solgte området som ble igjen. Han rakk ikke selge Kulevannsaga før sin død, og området gikk videre i arv og endte til slutt opp hos Arild Mysen som igjen solgte området til sin sønn Eirik Mysen i 2016.
Jaromír Musil
Jaromír Musil (født 28. mai 1988) er en tsjekkisk judoka, som konkurrerer i vektklassen -81 kilo. Han ble tatt ut til å representere Tsjekkia under Sommer-OL 2012 i London, der han ble slått ut i andre runde.
Jonathan Ian Schwartz
Jonathan Ian Schwartz (født 20. oktober 1965) er en forretningsmann fra USA. Han er for øyeblikket president og administrerende direktør i CareZone. Før han grunnla CareZone, hadde han 15-års erfaring i Sun Microsystems som kulminerte i at han var administrerende direktør like før og under selskapets kamp for overlevelse under finanskrisen i 2007, og dets etterfølgende oppkjøp av Oracle.
Ade Alleyne-Forte
Alleyne-Forte vant en olympisk bronsemedalje i friidrett under OL-2012 i London. Han var med på stafettlaget fra Trinidad og Tobago som kom på tredjeplass på 4 x 400 meter stafett for menn bak Bahamas og USA. De andre på laget var Lalonde Gordon, Jarrin Solomon og Deon Lendore.
Jonathan Ian Schwartz
Han var også grunnlegger og administrerende direktør i Lighthouse Design, et IT-selskap som fokuserte på Apples plattform NeXTSTEP/OpenStep, før det i 1996 ble oppkjøpt av Sun Microsystems.
Flying Fish Cove
Flying Fish Cove, også kalt The Settlement, er hovedstad i det australske territoriet Christmasøya. Stedet ble anlagt i 1888, da øya ble annektert av Storbritannia.
Flying Fish Cove har den eneste havnen på øya. Den benyttes til utskipning av fosfat fra gruvedrift andre steder på øya, transportert til havnen med jernbane.
I området Kampong bor det malayer og det finnes en moské.
Vårvikler
Vårvikler (Tortricodes alternella) er en sommerfugl som tilhører familien viklere (Tortricidae).
Utseende
Arten ligner ikke på andre viklere, dette vises blant annet på at det latinske artsnavnet slutter på "-ella", som er vanlig for småsommerfugler bortsett fra viklere, ikke på "-ana" som vanlig for viklere. Det er en ganske stor (vingspenne 19-23 millimeter) og slank vikler, forvingene er ganske smale, grå eller brune med et mørkere tverrbånd, av og til er hele den ytre delen mørkere. Bakvingen er blekbrun med mørkere årer. Den ligner på hannen av frostvikler (Exapate congelatella), men flyr om våren, ikke om høsten.
Levevis
Larvene lever først og fremst på eik (Quercus spp.) men kan også spise andre løvtrær og busker. De voksne sommerfuglene flyr i løvskog fra februar (dette helst i sørligere strøk) til tidlig i mai.
Utbredelse
I Norge ser det ut til at utbredelsen følger eikas utbredelse, med hovedtyngden på Sørlandet.
Gianna Woodruff
Gianna Ursula Woodruff Washington (født 18. november 1993) er en panamansk friidrettsutøver som konkurrerer i hekkeløp.
I 2021 deltok hun for Panama i 400 meter hekk under Sommer-OL 2020 i Tokyo og kom på 7. plass i finalen med tiden 55,84.
Limited Edition Hits E.P.
Limited Edition Hits E.P. er en EP med a-ha, utgitt i 1990.
Yūki Tsunoda
Yūki Tsunoda (角田 裕毅; født 11. mai 2000 i Sagamihara) er en japansk racerfører, som siden har kjørt i Formel 1 for Scuderia AlphaTauri.
Fullstendige Formel 1-resultater
Noter til tabellene:
* - Sesongen pågår.
Kjell Olofsson
Kjell Ove Olofsson (født 23. juli 1965) er en svensk tidligere fotballspiller. Han var en kraftfull spiller med et tungt skuddbein.
Kjell Olofsson er oppvokst på øya Knippla utenfor Gøteborg. Olofsson ble hentet fra IF Warta i svensk division 4 til Allsvenskan av foran 1986-sesongen.
Under en ferietur på Mallorca i 1988 traff han en norsk kvinne han innledet forhold til. Ettersom hun ikke var villig til å flytte til Gøteborg, valgte Olofsson å flytte til hennes hjemfylke Østfold på nyåret 1989.
Olofsson gikk til for 200 000 kroner i 1989, der han var en nøkkelspiller i mange år. Mens han spilte for Örgryte hadde han jobbet som rørlegger ved siden av å spille i Allsvenskan. Da han kom til Moss var han en stund fotballspiller på heltid, men da det ikke fungerte for ham valgte han gå tilbake til å ha en jobb ved siden av fotballkarrieren.
Hos Moss markerte han seg raskt med sin akselerasjon og gode teknikk. Kritikken han mottok for å være lite involvert i lengre perioder av kampene, ble forklart med behovet for å gjenvinne krefter etter de lange raidene hadde ofte bega seg ut på.
I 1992 forsøkte å kjøpe ham, men klarte ikke komme overens med Olofsson om betingelsene. I desember 1992 var han på prøvespill hos uten at det førte til noen overgang.
I 1996 signerte han for skotske. Da han ankom klubben lå laget sist på tabellen med ett poeng etter ti kamper. Etter Olofssons ankomst snudde det fullstendig. Resten av sesongen ble det knapt noen tap. Etter hvert fikk Olofsson selskap av flere skandinaviske spillere. Erik Pedersen og Lars Zetterlund ble også hentet til klubben. I sin første sesong med Dundee United ble Olofsson klubbens toppscorer med 12 mål. I sin andre sesong i klubben ble han nok en gang lagets toppscorer med 18 scorede mål. Han ble ikke tilbudt ny kontrakt utover 1998/99-sesongen og returnerte derfor tilbake til Moss sommeren 1999. Olofsson gjorde seg så sterkt bemerket hos Dundee United under de tre årene han spilte for laget at han er innlemmet i klubbens Hall of Fame som en de fremste profilene i klubbens historie.
Da han ga seg for Moss etter 2002-sesongen hadde han spilt 478 kamper. Han forble aktiv i ytterligere 11 år. Først noen år for, og deretter flere år for. Da et arbeidsuhell i desember 2013 førte til at han røk akillessenen, valgte han i en alder av 48 år å legge støvlene på hylla for godt.
Jordskjelvene i Yiliang 2012
Jordskjelvene i Yiliang i 2012 fant sted den 7. september 2012 i fylket Yiliang nord i provinsen Yunnan i Folkerepublikken Kina. Det ble etterpå meldt om minst 89 drepte og 800 skadede. I det minste 100.000 mennesker ble evakuert og mer enn 20.000 hus ble skadet.
De to hovedskjelvene var begge på over 5 momentmagnituder.
Senere fulgte over 60 mindre etterskjelv. Rystelsene kunne merkes i Yunnan, Guizhou, Sichuan og Chongqing.
X Window Display Manager
X Window Display Manager (XDM) er standard display manager for vindussystemet X. Programmet ble introdusert sammen med X11R3 i oktober 1988, for å støtte enkeltstående X-terminaler som nettopp var kommet på markedet. XDM ble utviklet av Keith Packard.
Limited Edition Hits E.P./Number Two
Limited Edition Hits E.P./Number Two er en EP med a-ha, utgitt i 1990.
X Window Display Manager
På grunn av XDMs minimalistiske karakter, har de fleste vindusbehandlere og skrivebordsmiljø en tendens til å bruke senere og mer sofistikerte alternativer.
Dennis Publishing
Dennis Publishing er et britisk forlag grunnlagt i 1974 av Felix Dennis. Det er et av de største private forlagene i Storbritannia som publiserer tidsskrift.
Freddie Stroma
Frederick Wilhelm C.J. Sjostrom (født 8. januar 1987 i London), bedre kjent som Freddie Stroma, er en engelsk skuespiller og sanger.
Skuespillerkarriere
Freddie Stroma er best kjent for å spille Colon McMerk i Harry Potter og Halvblodsprinsen (2009), og dukker også opp i begge de to siste Potter-filmene. I tillegg var han med i A Cinderella Story: Once Upon a Song (2011). Der spilte han Luke Morgan, den romantiske interessen til hovedrollen Katie Gibbs, spilt av Lucy Hale.
I 2012 spilte han en birolle i musikalkomedien Pitch Perfect med blant andre Anna Kendrick.
«Prinds Christian Frederik» (skip)
«Prinds Christian Frederik» var et linjeskip i den dansk-norske marine. Skipet ble bygget ved Orlogsværftet på Nyholm i København og ble sjøsatt i oktober 1804.
I 1806 og deler av året etter fungerte skipet som kadettskip og gikk på tokt i Nordsjøen og Østersjøen. I andre halvår i 1807 var det på seilas og patrulje i dansk-norsk farvann sammen med linjeskipet «Lovise Augusta». 18. september stevnet en britisk flåtestyrke inn på Østre Havn i Kristiansand for å bemektige seg skipet. Etter massiv ildgiving fra Christiansholm festning ble angrepet slått tilbake.
I begynnelsen av 1808 var «Prinds Christian Frederik» i Norge og leverte blant annet forsyninger til hæren. I mars samme år ble skipet kommandert til å beskytte overføringen av tropper ved Storebælt.
21. mars ble skipet innhentet av en større britisk flåtestyrke under slaget ved Sjællands Odde.
Den 23. mars ble «Prinds Christian Frederik» satt i brann da ilden nådde kruttdepotet og skipet sprang i luften.
64 mennesker omkom og 126 ble såret.
Øverstkommanderende på skipet under trefningen ved Sjællands Odde var Carl Vilhelm Jessen.
Annet
«Prinds Christian Frederik» var oppkalt etter Christian Frederik, den senere kong Christian VIII.
Skipet er mye benyttet som modell til votivskip i danske kirker.
VM i landhockey for menn 2023
VM i landhockey for menn 2023 blir arrangert i Bhubaneswar og Rourkela i India fra 13. til 29. januar 2023.
Gruppe A
-
Engine
Engine er et amerikansk progressiv metal band.
Bandet ble startet i 1999 og er et sideprosjekt av Fates Warning vokalist Ray Alder.
VM i landhockey for menn 2023
Gruppe B
-
Gruppe C
-
Gruppe D
-
Sluttspill
{{#invoke:RoundN|N16
}}
Jakhjo Imamov
Jakhjo Imamov (født 24. desember 1989) er en usbekisk judoka, som konkurrerer i vektklassen –81 kilo. Han ble tatt ut til å representere Usbekistan under Sommer-OL 2012 i London, der han røk ut i andre runde.
VM i banesykling 1925
VM i banesykling 1925 (verdensmesterskapet i banesykling) ble arrangert i Amsterdam i Nederland i 1925.
Ousmane Dembélé
Masour Ousmane Dembélé (født 15. mai 1997) er en fransk fotballspiller som spiller for den franske klubben.
Ousmane Dembélé ble født i Vernon i regionen Normandie i Frankrike med far fra Mali og mor fra Mauritania.
Dembélé startet karrieren hos, hvor han ankom i 2010 som 13-åring. Han ble flyttet opp på A-laget om sommeren i 2015, etter å ha tilbragt én sesong på reservelaget. Dembélé hadde allerede tiltrukket seg interesse fra andre klubber, og ville ikke vente på sjansen til å markere seg. Konflikten eskalerte da Dembélé uteble fra trening. Tilnærmelser fra og  ble avslått av Rennes, som nektet å selge ham. I oktober 2015 signerte han sin første profesjonelle kontrakt med en varighet på tre år. I november fikk han sin debut, og markerte seg umiddelbart. Dembélé endte 2015/16-sesongen med 12 scoringer på 26 kamper, og ble tildelt prisen som årets unge spiller i Ligue 1.
Borussia Dortmund punget ut €15 millioner til Rennes for å sikre seg hans underskrift. 12. mai 2016 skrev Dembélé under en femårskontrakt med varighet til 30. juli 2021. Dembélé var en sterk bidragsyter til at Dortmund vant DFB-Pokal i 2017. Med en scoring og en målgivende pasning hjalp han laget sitt snu kampen til seier 3-2 over i semifinalen. I finalen scoret han lagets første mål i 2-1 seieren over.
Sommeren 2017 gikk inn for å kjøpe Dembélé. Den katalanske klubben hadde nettopp solgt Neymar for rekordsummen £198 millioner, og siktet seg inn på Dembélé, som da var regnet som et av de største løftene i fotballverden. Dortmund ønsket imidlertid å holde ham i klubben. Da Dortmund avslo Barcelonas tilbud, valgte Dembélé å streike for å tvinge gjennom en overgang. 25. august 2017 ble Dortmund og Barcelona enige om en overgangssum på 105 millioner euro pluss fremtidige bonuser for Dembélé. 28. august 2017 skrev han under en femårskontrakt med Barcelona, med en utkjøpsklausul på 400 millioner euro. Overgangssummens størrelse var på tidspunktet tidenes nest største, bare slått av Neymars overgang til Paris St. Germain noen uker i forveien.
Oppholdet hos Barcelona har vært preget av skadeproblemer, ustabile prestasjoner og holdningsproblemer. Med et halvt år igjen av femårskontrakten, befinner han seg frosset ut av førstelagstroppen som følge av at partene verken har klart å komme til enighet om kontraktsforlengelse eller funnet en klubb villig til å kjøpe ham. Dembélé skal ha blitt fortalt av ledelsen i Barcelona at han ikke vil få spille for klubben igjen.
Landslaget
Den 1. september 2016 fikk han sin første landskamp for  mot. 13. juni 2017 scoret han sitt første landslagsmål for mot.
Han ble tatt ut i s tropp til VM i fotball 2018 i Russland. vant VM-finalen mot 4-2. I 2019 ble han, sammen med andre medlemmer av vinnerlaget fra verdensmesterskapet, utnevnt til ridder av Æreslegionen.
Han ble tatt ut i s EM-tropp til EM i fotball 2021.
Han ble tatt ut i s tropp til VM i fotball 2022 i Qatar.
Vice (tidsskrift)
Vice er et canadisk-amerikansk tidsskrift som fokuserer på kunst og kultur. Det ble grunnlagt i 1994 i Canada. Det ble siden utvidet til Vice Media, som etter hvert utvidet seg til å omfatte Vice-tidsskriftet og nettsiden, i tillegg til et filmselskap, musikklabel, og et imprintforlag.
Putu Wiradamungga
Putu Wiradamungga (født 2. desember 1991) er en indonesisk judoka, som konkurrerer i vektklassen -81 kilo. Han ble tatt ut til å representere Indonesia under Sommer-OL 2012 i London, der han røk ut i andre runde.
Helge Skappel
Før krigen
Han ble født i Ringsaker som sønn av banksjef Halvdan Skappel og Dagny Sommerfelt Skappel. Han tok flyverutdannelse fra 1929 til 1930 ved Hærens flyskole på Kjeller. Skappel ble involvert i flyvningens pionerdager i Norge som medeier i selskapet Lotsberg & Skappel. Selskapet opererte en De Havilland DH 60 Moth. Det ble brukt til rundflyvninger, taxi og på flystevner i samarbeid med selskapet Widerøe & Bjørneby, så vel som Norsk Aero Klubb. Widerøes Flyveselskap ble deretter dannet av Aril Widerøe, Leiv Brun, Ditlef Smith og John Strandrud. Engnæs & Bjørneby ble tatt opp i Widerøe i februar 1934 etter at Viggo Widerøe hadde kjøpt og fløyet hjem en Waco Cabin fra USA. I påsken 1934 ble det holdt et møte på Ustaoset og Skappel ble rekruttert til Widerøes Flyveselskap. Selskapet hans skulle bli innlemmet i Widerøes, sammen med de øvrige eierne. Skappel skulle lede flygerskolen samt en avdeling for flyfotografering. Skappels Standard Moth styrtet kort tid etter, noe som fikk ham til å tro at han hadde mistet sin «inngangsbillett» til Widerøe, men han ble direktør for fotograferingsavdelingen i selskapet. Fra 1935 var han en pioner i bruk av luftfotogrammetri. I 1955 fikk selskapet fornyet en tiårskontrakt med Norges Geografiske Oppmåling.
Etter krigen
Skappel fortsatte i Widerøe etter krigen. I 1946 ga han ut boken Pionertid sammen med Viggo Widerøe, om sin tid som pioner i norsk luftfart. I 1951-1952 var han var medlem av en flyfotoekspedisjon til Antarktis, som en del av den større Maudheimekspedisjonen. Det lille fjellet Skappelnabben ble oppdaget og er oppkalt etter ham. I 1953 gjorde han et forsøk på å starte et program for økonomisk kartlegging. Dette var hans andre forslag. I 1937 ble noe arbeid gjort av en komité, men den ble hemmet av andre verdenskrig. Skappels andre forslag førte til en komité som ble dannet i 1957, og økonomisk kartlegging startet til slutt av Norges Geografiske Oppmåling, men så sent som i 1964. Skappel pensjonerte seg i 1975.
Skappel ble dekorert med Deltagermedaljen og Kongens fortjenstmedalje, og var æresmedlem av det internasjonale kartografiske samfunnet. Han bodde på Nøtterøy i sine senere år, og døde i oktober 2001, 94 år gammel.
Lamu fylke
Lamu fylke er ett av 47 fylker (counties) i Kenya. Lamu ligger i den tidligere kystprovinsen, med hovedstaden Lamu by som ligger på øya med samme navn. På naboøya Manda ligger flyplassen.
Fylket hadde 143 920 innbyggere ved folketellingen i 2019.
Byggingen av Øst-Afrikas største havn
Lamu Port-South Sudan-Ethiopia-Transport (LAPSSET) korridorprosjekt, er et transport- og infrastrukturprosjekt (havner, rørledninger, veier, jernbaner) i Kenya som når det er fullført, vil være landets andre transportkorridor. Som navnet sier er det en transportkorridor fra Sudan - Etiopia til en ny stor havn i Lamu. Kenyas forrige transportkorridor er Mombasa - Uganda transportkorridor som går gjennom Nairobi.
Noen grunnleggende LAPSSET-infrastruktur er bygget, blant annet en politistasjon og havnekontor i Lamu og forlengelse av Lamu flyplass sin rullebane (senere skal en ny stor flyplass bygges inne på fastlandet) og bygging av de første kaiene ved Lamu Port ble fullført 2019.
Det nye kaiområdet ligger ikke på øya Lamu men inne på fastlandet nord for øya.
Usbekistan under Vinter-OL 2014
Usbekistan deltok under Vinter-OL 2014 i Sotsji i Russland i perioden 7. til 23. februar 2014.
Raschs vei (Oslo)
Raschs vei (1–89, 2A–102 ) i Oslo starter fra Kongsveien på Holtet, Bekkelagshøgda. Veien går først sørøstover, deretter østover opp til platået ved Karlsrud og ender som blindvei (men med gangveiforbindelse til enden av Gisles vei).